BAFS ราคายัง Laggard แถมเป็นหุ้น Low Beta แนะลงทุนช่วงตลาดผันผวนเป้า 40 บ.
BAFS ราคายัง Laggard แถมเป็นหุ้น Low Beta แนะลงทุนช่วงตลาดผันผวนเป้า 40 บ.
18 ก.พ. 2562

บล.ฟินันเซีย ไซรัส ระบุในบทวิเคราะห์วันนี้(18ก.พ.) ว่า บริษัท บริการเชื้อเพลิงการบินกรุงเทพ จำกัด (มหาชน) หรือ BAFS  คาดกำไรไตรมาส 4/61 ที่ 183 ลบ. +11% เทียบช่วงเดียวกันของปีก่อนตามจำนวนเที่ยวบินที่ยังโต 5% เทียบช่วงเดียวกันของปีก่อนส่วนทั้งปี 2018 คาดจบที่ 1,052 ลบ. +8% เทียบช่วงเดียวกันของปีก่อน
การเปิดท่อขนส่งน้ำมันไปภาคเหนือปีนี้ไม่น่ากังวล เพราะค่าเสื่อมฯและดอกเบี้ยจะค่อยๆขึ้น แต่รายได้จะเร่งตัวมากว่า เนื่องจากค่าบริการถูกกว่าการขนทางรถ 30% ปลอดภัย และเป็นมิตรกับสิ่งแวดล้อม
ปกติราคา BAFS จะเคลื่อนไหวตาม AOT แต่ 1 ปีที่ผ่านมายัง Laggard อยู่ 17% และด้วยความที่เป็นหุ้น Low Beta (0.69 เท่า) จึงน่าสนใจลงทุนช่วงตลาดผันผวน